JUMAL KÕNELEB
Tere
ja tere tulemast vaatama saadet "Jumal kõneleb".
Minu nimi on Jan Cedercreuz ja minuga on mu armas abikaasa Joy.
Tahame taas jagada midagi, mis on Jumala südamel.
Jumalal on meie jaoks alati midagi head.
Kas pole nii Joy? - On küll.
Uus aasta on nüüdseks alanud.
Tahan küsida su käest Jan,
kas oled ka sel aastal jälle valmis maksma Jeesuse järgimise hinda?
Olen. - Kas oled? - Olen.
- Kas oled päris kindel?
Ütleme nii, et üks päev korraga olen.
Olen ääretult tänulik selle eest, et mul on kutsumus.
Selge kutsumus ja selge ülesanne. Sest see annab elule mõtte.
See ei tähenda, et see on alati lihtne,
aga ma ei võiks mingil juhul elada teistsugust elu.
Oled leidnud oma koha selles maailmas.
Tunnen iga päev nii vaimus, kui kogu ihuga ja igal muul moel,
et teen seda, mida mind on kutsutud tegema -
milleks Jumal on mind kutsunud,
milleks Ta on mind varustanud ja loonud.
Mis võiks elu veel paremaks teha? Ma ei igatsegi enam midagi muud.
Kuna olen mitmed aastad näinud,
et Issand on mind tõesti selleks kutsunud.
Ta on mind varustanud ja aidanud ning ma olen näinud tohutult imesid.
Seetõttu tahan ka näha, mida Ta sel aastal teeb.
Sa siis tahad päris omal soovil jätkata?
Jah. Keegi ei sunni mind selleks.
Isegi Issand ei sunni mind. Võin Teda vabatahtlikult järgida.
Ka sel uuel aastal kavatsen anda endast parima
ja järgida Teda üks päev korraga.
Tegelikult tahaksin isegi rohkem anda.
Teha rohkem, palvetada rohkem
ja näha veel rohkem Jumala ligiolu ning imesid.
Ma olen näinud palju, aga tahan näha veel rohkem.
Mis on siis selle hind?
Mida Jeesuse järgimine maksab?
Esiteks maksab see seda, et tuleb alati edasi minna.
Ei saa tagasi vaadata. Ei saa vaadata möödunud aastale.
Möödunud aasta võis olla mõne jaoks lihtne
ja kellegi jaoks pettumuste aasta.
Peame siiski julgema alati ettepoole vaadata,
mitte vaatama tagasi või hoopis alla andma.
See maksab seda.
See maksab seda, et ma ei anna alla.
- Just.
Seda, et ma ei vaata tagasi.
Kui olen pannud käe adra külge, siis ma ei anna enam alla.
Tulgu mida tahes - ma ei anna alla.
Luuka 9:62 ütleb Jeesus:
Ükski, kes on pannud käe adra külge ja siis vaatab tagasi,
ei kõlba Jumala riigile!”
See julgustab, kui oled selle küsimuse ees.
Kui tekib küsimus, kas peaksin alla andma?
Siis see kirjakoht julgustab.
"Ükski, kes on pannud käe adra külge, ja siis vaatab tagasi,
ei kõlba Jumala riigile!”
Issand ütleb: "Ära anna alla!"
Ära anna alla vaatamata katsumustele.
Kui olen Tema teele astunud, siis plaanin ka jätkata.
Ma tahan jätkata.
See tähendab mu jaoks seda, et pean otsima Teda igal päeval.
Muidu ma ei saa olla kindel, et olen õigel teel.
Muidu ma ei saa ka jõudu ja tarkust jätkamiseks.
Kuna valisin Tema tee, siis vajan koguaeg Teda ennast,
et teaksin, kas olen ikka Tema teel.
Jeesus ütles oma jüngritele Johannese 14:4 nii:
"Ja kuhu ma lähen, sinna te teate teed.”
Toomas ütles talle: Issand, me ei tea, kuhu sa lähed,
kuidas me siis võime teada teed?”
Ta imestaas, kuidas nad võiksid seda teed teada?
Jeesus aga vastas: Mina olen tee ja tõde ja elu."
"Mina olen tee ja tõde ja elu."
Tema ongi see tee.
Kui loeme seda kirjakohta,
et keegi, kes paneb käe adra külge ja siis vaatab tagasi,
ei kõlba Jumala riigile,
siis see kõlab isegi hirmutavalt.
Kas ma siis ei kõlbagi?
Kas ma ei kõlbagi Jumalat teenima? Kas mul polegi selleks kutsumust?
Kui räägime teest või adrast,
siis mõtleme sageli millegi tegemisele.
Mis on see, mida peaksin tegema või sooritama?
Seepärast on see kirjakoht tohutult oluline.
Kui Toomas küsib, mis tee see on ja mida ta peaks siis tegema,
vastab Jeesus hoopis: "Mina olen tee.
Mina olen tõde ja mina ise olen elu."
Jeesus on ainuke, kes on kunagi sedasi öelnud.
Ta on ainuke, kes on öenud: "Mina olen tee ja tõde ja elu."
Seetõttu, isegi et ma tean oma kutsumust,
milleks on praegu kristlik kool ja lasteaed
ning pisut TV7 teletööd ja kõike, mis sellega kaasneb,
siis need pole ometi need asjad,
mis mind innustaks või mind kinni hoiaks.
Mu fookus ei ole nendel asjadel.
Mu tähelepanu keskpunktiks on Jeesus.
See on Jeesus, kes annab ise mulle elu.
Tema on mu jaoks tee ja tõde.
Tema on see, kes annab mulle jõudu ka siis, kui mul on raske.
Tema ise ongi tee ja see annab jõudu.
Asi pole selles, mida mina teen, vaid peamine on Issand ise.
Siis ma mõistan, et Tema ja minu vaheline armastus on see,
millest Tema elab ja millest mina elan.
Kui ma vahel teengi vigu või kui ma eriti ei jaksagi,
kui tundub, et katsumused on ülekaalus,
siis on mul alati Tema, kelle juurde minna.
Ta näitab, et oluline pole see, mida sa teed,
vaid see, et sa järgned Talle ja oled Tema lähedal.
On tähtis, et saate olla kahekesi.
"Mina olen tee ja tõde."
See teeb selle imeliseks ja annab ka jõudu.
Matteuse 6:33:
"Aga otsige esmalt Jumala riiki ja tema õigust,
siis seda kõike antakse teile pealegi!"
Enne seda ütles Ta, et me ei muretseks homse pärast.
Ärge muretsege selle pärast, millega riietuda ja mida süüa.
Seda kõike otsivad jumalatud.
Teie otsige esmalt Jumala riiki ja Tema õigust.
Ma tohin esmalt otsida Jumala riiki.
Tema on minu tööandja ja Tema annab mulle juhised.
Ta ütleb mulle: "Joy, otsi esmalt mind ja minu riiki."
Ma tohin võtta selle jaoks aega, et Teda otsida ja olla Tema riigis.
Ma veedan aega koos Temaga ja otsin Teda.
Kui sul on selline olukord, et oled väsinud
ega tea, milline su kutsumus õieti on...
Võibolla oled täitnud oma kutsumust pikka aega
ja uuel aastal tunned, et sellel aastal enam ei jaksa,
siis tahame sind julgustada.
Näeme Ilmutusraamatus Efesose kogudust,
kes tegi palju tööd Jumala kuningriigi heaks.
Nad olid tagakiusus vastu pidanud
ja ikka jätkanud evangeeliumi kuulutamist.
Kuid Jeesus ütleb neile ikkagi,
et nad on unustanud oma esimese armastuse.
Jeesus kutsub neid tagasi kõige tähtsama asja juurde.
Samamoodi tahan julgustada sind, kui oled väsinud ja koormatud
ja tundub, et sa ei jaksa enam, siis mine tagasi Jeesuse juurde.
Jeesus ütleb: "Tulge minu juurde kõik, kes olete vaevatud ja koormatud,
ja mina annan teile hingamise!"
See tähendab minu jaoks seda, et Jeesus on mu salajane peidupaik.
Ta on mu hingamispaik.
Ta ei ole mu kubjas, saavutuste nõudja ega ülemus.
Päriselt ka.
Jeesus on mu kallis hingamispaik.
Minu Issand - rõõmu- ja eluallikas.
See on see, mis annab mulle jõudu.
Jeesuse järgmine maksab ka seda, et ma kuulan sõna.
Kuuletumine kuulub hinna sisse.
Kui ma tean midagi;
kui Ta räägib mulle midagi või Piiblist avaneb miski;
kui mõni kirjakoht lõikab südamesse ja tean, et see on minu jaoks tähtis,
siis ma kuuletun ja teen selle järgi.
Olen siis sõna tegija, mitte üksnes sõna kuulja.
Ma püüan teha selle järgi.
Samas on see asi, mille pärast pole vaja muretseda,
sest me õpime seda teekonna jooksul.
Igaüks meist märkab, et sõnakuulmatus viib takistuseni.
- Mingi asi ei sujugi enam ja ma võin mõelda järele.
Võin otsida Issandat ja küsida, mis selles loos on mäda.
Enamasti on see mõni väike asi, milles võin teha kursimuutuse.
Võin parandada meelt.
Märkasin puhkuse ajal, et olin liiga palju sotsiaalmeedias.
Muidu oleme lausa mobiilivaba kool -
just selle pärast, et lapsed jäävad sellest kergesti sõltuvusse.
Aga korraga märkasin, et olin ise samamoodi.
Kui Facebook'i peale kulus juba liiga palju aega,
siis märkasin, et vaimulik osa, rõõm ja vabadus said kannatada.
Ja seda siis, kui sul oli puhkus - nö tore puhkamise aeg.
Ometi ei veetnud sa Issandaga eriti palju aega.
Tööl käies oleme pidevalt sunnitud Issandaga aega veetma.
Selleks, et püsiksime reel ja jaksaksime.
Aga kui on puhkus, siis ma lasen end lõdvaks
ja kohe lähevad asjad halvaks.
Sest Jeesus on ju eluallikas. - Mitte su lihalik olemus.
Jama küll, aga nii see on.
Me räägime jaksamisest ja sellest, mida Jeesuse järgimine maksab.
See maksab seda,
et mu lihalik loomus ei saa teha kõike, mida tahaks.
Kui hakkaksin järgima oma lihalikke soove,
ei jääks ma iialgi rahule.
Mul läheks hoopis halvemini.
Lihalik loomus tahab alati veel midagi. - Ja ei ole kunagi millegagi rahul.
Peame olema valmis tegema seda, milleks Jumal meid on kutsunud
ja seda isegi katsumuste keskel.
Ma ei tea, kas oled olnud olukorras, kus tundub, et kõik on läbi
või väline surve sunnib sind kompromisse tegema.
Seda kas siis kutsumuse või isegi oma usu osas.
Tahan julgustades öelda,
et kompromissideks ei ole kunagi õige aeg.
Jumala Sõna, tahte ja kutsumuse osas
ei tasu iialgi kompromisse teha.
Selle kohta on Piiblis palju julgustavaid näiteid.
Jeesuse järgimine maksab siis seda,
et ma ei tee kompromisse selle osas, mida tean õige olevat.
Taanieli raamatu 3. peatükis on vägev jutustus.
Kuningas Nebukadnetsar lasi püstitada enda kuju
ja tegi seaduse, mille kohta on kirjutatud nii:
"Niipea kui te kuulete sarvede, vilede, kannelde, harfide,
naablite, torupillide ja igasugu mänguriistade häält,
heitke maha ja kummardage kuldkuju,
mille kuningas Nebukadnetsar on püstitanud!"
Kuningas otsustas, et ei tohi kummardada midagi muud.
"Tuleb kummardada seda kuju, see ongi nüüd uus jumal."
Kõik pidid seda kummardama ja tegema kompromisse.
Sellega käis kaasas ka ähvardus. Taanieli 3:15:
"Kui te nüüd otsekohe, kui te kuulete mänguriistade häält,
ei kummarda,
siis heidetakse teid sedamaid tulisesse ahju.
"Ja kes oleks see jumal, kes teid päästaks minu käest?”"
Ehk siis: "Kui sa ei tee kompromissi, käib su käsi halvasti.
Näiteks ilma maksuametit petmata ei tule sa kuidagi rahadega välja."
Me näeme, kui julgelt Taanieli sõbrad vastavad.
See on meile kõikidele julgustuseks. Taanieli 3:16:
"Sadrak, Meesak ja Abednego kostsid ning ütlesid kuningale:
Nebukadnetsar! Selle peale pole meil tarvis sulle vastata sõnagi."
Nad ütlevad otse, et sellele ei tasuks vastatagi.
"Kui see peab olema,
võib meie Jumal, keda me teenime, meid päästa:
ta päästab meid tulisest ahjust ja sinu käest, oh kuningas!
Aga kui mitte, siis olgu sul teada, kuningas,
et meie ei teeni su jumalaid ega kummarda kuldkuju,
mille sa oled lasknud püstitada.”
Nad keeldusid tegemast kompromissi
ähvardusele ja surmaohule vaatamata.
Nad isegi ei peaks vastama, aga ütlevad ometi selgelt:
"Isegi, kui Jumal meid ei päästa ja isegi, kui me nüüd sureme,
siis valime ikkagi parema meelega Jumala
ja mitte sinu kuju kummardamise."
See oli julge tegu.
Usun, et nad said selle julguse Issandalt.
See oli ikka karm lugu.
"Siis Nebukadnetsar vihastas
ja ta näojume muutus Sadraki, Meesaki ja Abednego pärast;
ta käskis ahju kütta seitse korda rohkem kui tavaliselt."
Katsumused muutuvad seitsmekordseks
ja võiks tekitada kiusatust alla anda.
"Ja ta käskis mõningaid tugevaid mehi oma sõjaväest
siduda Sadrak, Meesak ja Abednego kinni,
et heita nad tulisesse ahju."
Nad visatigi ahju ja ahi oli nii üleköetud,
et tuleleek tappis need mehed,
kes Sadraki, Meesaki ja Abednego sinna viisid.
Aga mis siis juhtus? - Loen edasi salmist 24.
"Siis kuningas Nebukadnetsar ehmus ja tõusis kähku üles,
kostis ja ütles oma nõuandjaile:
Eks me heitnud kolm seotud meest tulle?”
Nad kostsid ja ütlesid kuningale: Tõepoolest, kuningas!”
Tema kostis ja ütles:
Vaata, ma näen nelja meest vabalt tules käivat
ja neil pole midagi viga,
neljas aga on välimuselt jumalate poja sarnane.”
Jeesus ilmus selles olukorras, kui surm oli päris lähedal.
Nad oleksid pidanud surema, aga Jeesus tuli tulisesse ahju.
Tähelepanuväärne on see, et Jeesus ei tulnud varem.
Kui meil on katsumusi, tahame, et Jeesus võtaks need kohe ära.
Ka su elus võib olla "tuline ahi" ja sa imestad, kus Jeesus küll on?
Ja ometi Ta tuleb.
Ta tuleb, kui kõik tundub läbi olevat.
Võime vaid kujutleda, mida Sadrak, Meesak ja Abednego mõtlesid,
kui neid ahju suunas lükati. "Jeesus, kus Sa oled?"
"See ei pidanud ju nii minema!"
"Ja asehaldurid, ülemad ja maavalitsejad
ja kuninga nõuandjad kogunesid
ning nägid, et tuli ei olnud saanud võimust
nende meeste ihu üle;
neil ei olnud juuksed peas kõrbenud, nende kuued ei olnud muutnud värvi
ja neile ei olnud külge hakanud kõrbelõhna."
Neil polnud isegi suitsuhaisu küljes.
Nad pääsesid ja läksid eluga edasi.
Ilma suitsuhaisuta!
Ja täiesti vigastusteta.
See on nii tore!
Loeme lõpetuseks, mis neist edasi sai.
"Siis kuningas andis Sadrakile, Meesakile ja Abednegole
Paabeli linnas hea põlve."
Olgu see meile kõigile julgustuseks katsumuste keskel.
Mida iganes ka uus aasta endaga kaasa ei tooks -
Jeesus on ikka koos meiega ja Jeesus on ikka samasugune.
Ta valitseb jätkuvalt
ja on ikka kunigate Kuningas ning isandate Issand.
Ta ei ole muutunud.
Kui oled Sadraku, Meesaku ja Abednego kombel raskes olukorras,
siis Jeesus ilmub.
Seda võime usaldada ja teada.
Aamen.
Palvetame koos sinuga
Efeslastele 6:13 on öeldud:
"Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Ma vaatasin seda KJV tõlkest ja seal oli kirjas sedasi:
"Et võiksite kurjal päeval seista kindlatena
ja kui olete teinud kõik selleks, et seista,
jääda püsti seisma."
Mida tuleb teha siis, kui oleme juba kõik teinud,
et püsti püsida?
Kui tunnen, et olen kõike teinud, et püsida püsti?
Mis on juhis, mida pean tegema peale seda?
Siis öeldakse nii:
"Kui olete teinud kõike, et püsida püsti,
siis seiske."
Ikka veel. - Siis seiske.
Kui oled seisnud kogu oma seismise - oled seisnud tõotuse peal,
püsinud oma kutsumuses, seisnud kompromisse tegemata
ja tunned, et enam ei jaksa, siis seisa ikka edasi!
Muudkui seisa edasi!
Halleluuja! See on nii võimas.
Tänu Taevaisa, et võime tõesti usaldada Sind.
Katsumuste ja süngete tulevikuväljavaadete sees
oled Sina ikkagi muutumatu.
Issand, me tahame ülistada seda, et Sina oled tee, tõde ja elu.
Tänu, et Sa elavdad meid kõiki kõikide olukordade keskel.
Võime lapse kombel lihtsalt tulla Su ligi.
Tulla Su sülle ja teada, et kõik on hästi.
Kõik on hästi.
Tänu Issand, et Sinu kuningriigis on alati kõik hästi.
Kuigi maailma riigid tulevad ja lähevad ning kõiguvad,
on Sinu kuningriik kindel ja püsiv.
Issand, tänan, et see on rõõmuaasta.
See on rõõmuaasta, sest Sa oled rõõmu Issand.
Issand, tänu, et võime püsida Su lähedal;
et võime olla koos Sinuga ja püsida Sinus.
Võime vaadata Su kirkust ja nautida Su ligiolu Issand.
Võime juua Su eluvee allikast ja saada Sinult jätkuvalt jõudu.
Issand, me võime peegeldada Su armastust ja valgust
just seal, kus igapäevaselt argielus oleme.
Issand, tänu, et me ülesanne on lihtsalt püsida Su lähedal
ja särada Su kirkust maailmale.
Tuua Jeesust sinna, kus me oleme.
Tänu Issand!
Tänu, et Sa õnnistad just praegu.
Ma palun Sind, Püha Vaim,
et puudutaksid igat ühte, kes on väsinud,
igat ühte, kes on masendunud ja kes on lootusetuses.
Tänu Püha Vaim, et Sa puudutad ja tood vabaduse.
Me kuulutame vabadust, me kuulutame rõõmu.
Me kuulutame õnnistust ja rahu igaühe südamesse.
Tänu Issand, et Su ligiolu saab tulla ja toita,
et igaüks võib taastuda, terveneda, saada terviklikuks
ja vabaneda Jeesuse nimel.
Ma kuulutan igaühele vabadust Jeesuse nimel.
Täielikku vabadust igasugusest pimedusest
Jeesuse nimel.
Me täname Sind selle eest, et võime käia väest väesse.
Võime käia täidetuna Sinu väest
ja Sinu jõud täidab meid pealaest varvasteni.
Võime heita ära kõik selle, mis meid rõhub
ja kõik selle, mis meid nii kergelt takerdab
ja joosta vastupidavatena meie ees olevat võidujooksu.
Tänu Issand, et me oleme Võitja poolel.
Sa oled võitnud ja meie käime võidus.
Mitte kaotuses, vaid võidus. Võidust võitu.
Kuulutan meile elavnemist ja julgustust Jeesuse nimes.
Löögem seljad sirgeks ja mingem edasi koos Issandaga!
Tahaksin lõpetuseks jagada sellest,
et rääkisime just täna õpilastega usus käimisest
ning ma jagasin Piiblist kirjakohti
Moosese, Joosepi, Taaveti ja teiste usukangelaste kohta.
Näiteks Peetruse kohta.
Me näeme nende lugudest,
et nad püsisid oma kutsumuses lõpuni isegi siis, kui nad tegid vigu.
Kui me ka vahel väsime ja tahame alla anda
ja isegi, kui me teeme vigu ning astume täiega ämbrisse,
siis Jumala armust piisab ikkagi.
Jumala arm on suurem, kui sinu ja minu tehtud vead.
Jumala arm ja armastus on suuremad.
Nad kõik täitsid selle, milleks Jumal oli neid kutsunud.
Jumala kutse oli nende elude üle kõigist katsumustest hoolimata.
Taavet pidi põgenema koopasse, Joosep sattus vangistusse,
Mooses sooritas isegi mõrva,
kuid Jumala arm oli ikka suurem ja nad kõik täitsid oma kutsumuse.
Ole siis julge, sest Jumala arm on ka sinu üle
ja Ta teeb seda, mida on kavatsenud.
Aamen.
Täna tahan julgustada sind saama osaks TV7'st.
Peaksime olema uhked, et meil on oma kristlik telekanal.
See on meie oma.
See pole lihtsalt kellegi teenistus, vaid see on meie ühine teenimistöö.
Nii tahan julgustan sind saama osa sellest.
Mõtlema, et see on ka sinu telekanal.
Sa võid seda teha toetades ja olles konkreetselt töös osaline.
Võid kasvõi kohe helistada
annetustelefonile 900 1777, mille kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Tule kaasa ja tee see enda omaks.
Mõtle, et oled osaline evangeeliumi levitamises
üle kogu maailma. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin